## Program pomoćničkog ispita za zanimanje tapetar

### NN 5/2004 (15.1.2004.), Program pomoćničkog ispita za zanimanje tapetar

# ministarstvo za obrt, malo i srednje poduzetništvo

**210**

Na temelju stavka 4. članka 53. Zakona o obrtu (Narodne novine,
br. 49/03) ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM  POMOĆNIČKOG ISPITA ZA ZANIMANJE TAPETAR

I.

Svrha pomoćničkog
ispita je dokazivanje ispitanika da je stekao vještine i stručno-teorijska
znanja, utvrđena nastavnim planom i programom za zanimanje tapetar (Narodne
novine, br. 84/ 97), nužna za obavljanje poslova u
tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

1. zaštita na radu i
   ekološki zahtjevi;
2. vrste i primjena tapetarskih materijala;
3. obrada tapetarskih materijala ručnim alatima;
4. održavanje strojeva i uređaja
   u tapetarskoj proizvodnji;
5. izrada i očitavanje skica i tehničkih crteža;
6. izrada krojnih lista i shema krojenja;
7. izračunavanje količine potrebnog
   materijala;.
8. skladištenje tapetarskih materijala;
9. postavljanje okova, opruga i ostalih dijelova konstrukcija te njihova zaštita;
10. izrada dijelova konstrukcija
    i sastavljanje proizvoda.

Ispitanik mora u zadanom roku primjereno
pomoćničkom statusu izraditi uradak i obaviti radnu
probu. Ispitna komisija na temelju
dolje navedenih uradaka i radnih
proba zadaje ispitaniku jedan do tri uratka i jednu
do tri radne probe. Ispitna
komisija može i samostalno predložiti
uratke i radne probe koje će zadati
ispitaniku.

##

## POMOĆNIČKI URADAK if !supportLineBreakNewLine endif

|  |  |
| --- | --- |
| Vrsta uratka | Opis uratka |
| Tapeciranje stolice s naslonom i rukonaslonom | Na stolici se tapecira sjedalo, naslon i rukonaslon, pri čemu se koriste klasični materijali za tapeciranje. Sjedalo treba imati opruge |
| Tapeciranje naslonjača | Naslonjač može biti jednosjed ili višesjed. Pri radu se koriste klasični materijali za tapeciranje i opruge |
| Tapeciranje kauča | Kauč se tapecira klasičnim materijalima za tapeciranje |
| Sjenilo (tenda, zastor) | Krojenje, šivanje i postavljanje sjenila |
| Izrada madraca | Madrac za krevet može se izrađivati od različitih materijala, a treba imati opruge |
| Tapeciranje vrata | Vrata se mogu tapecirati kožom ili skajem |

RADNA
PROBA

|  |  |
| --- | --- |
| Vrsta radne probe | Opis radne probe |
| Krojenje i šivanje dijela dekorativnog materijala | Radna proba sastoji se od zacrtavanja, krojenja i  šivanja dijela dekorativnog materijala kojim se tapecira (npr., za rukonaslon, naslon, sjedalo i sl.) |
| Sastavljanje pojedinih dijelova tapetarskih materijala | Radna proba podrazumijeva praćenje slojevitog spajanja pojedinih dijelova tapetarske konstrukcije |
| Krojenje tapetarskih materijala | Radna proba podrazumijeva uzimanje mjere i  krojenje tapetarskih materijala predviđenih za uradak |
| Učvršćivanje ukrasnih zakovica | Radna proba podrazumijeva kvalitetu i estetski izgled postupka učvršćivanja ukrasnih elemenata na uratku |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

NASTAVNI PREDMET
if !supportLineBreakNewLine
endif

*Tehnologija* *zanimanja*

1. Mjerenje i zacrtavanje materijala
2. Krojenje pomoću alata i strojeva
3. Tapetarski strojevi
4. Tapeciranje sjedalica
5. Izrada madraca
6. Kreveti
7. Okovi
8. Održavanje alata
9. Tapeciranje naslonjača
10. Tapeciranje dvosjeda i trosjeda
11. Šivanje zavjese i zastora
12. Tapeciranje vrata
13. Navlake

Stručno crtanje

1. Osnove tehničkog
   crtanja
2. Osnove nacrtne geometrije
3. Prostoručno crtanje
4. Elementi drvnih konstrukcija
5. Sjedalice
6. Krevet
7. Naslonjač
8. Dvosjedi i trosjedi
9. Oblikovanje pokućstva

Stručni račun

1. Matematičke i računske operacije
2. Izračunavanje potreba materijala
   za tapeciranje
3. Izračunavanje vremena i troškova rada

# OCJENJIVAČKI LIST

**I.PRAKTIČNI DIO ISPITA**

|  |  |
| --- | --- |
| Radnje obavljene u okviru praktične zadaće | Broj bodova |
| Izrada dokumentacije za uradak | 0 – 10 |
| Korištenje zaštitnih sredstava i naprava | 0 – 10 |
| Spretnost rukovanja alatima i strojevima | 0 - 10 |
| Podešavanje strojeva i alata | 0- 10 |
| Koncentracija i izdržljivost | 0 - 10 |
| Kakvoća izrađene radne probe | 0 - 10 |
| Točnost dimenzija i obrade prema planu | 0 - 20 |
| Kakvoća izrađenog uratka | 0 - 20 |
| UKUPNO BODOVA | 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

**II.  STRUČNO-TEORIJSKI
DIO**

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-70  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-210